alexandrainst/scandi-wiki huggingface dataset:
Gary Driscoll

Gary Driscoll (født 1946, død 1987 i Ithaca i New York) var en amerikansk trommeslager, mest kjent som medlem av Rainbow i 1975. Han spilte på bandets debutalbum Ritchie Blackmore's Rainbow, og fikk etter innspillingen, sammen med bassisten Craig Gruber og keyboardisten Mickey Lee Soule, beskjed av Ritchie Blackmore om å forlate bandet. 

Driscoll ble først kjent som medlem av bandet Elf, der han i tillegg til Gruber og Soule spilte sammen med Ronnie James Dio og gitarist David Feinstein. Etter tiden i Rainbow var han med i det kortlivede bandet Bible Black sammen med blant andre Craig Gruber, men bandet ble oppløst etter to album. Senere tok han forskjellige «normale» jobber, samt at han jobbet litt som studiomusiker. I 1987 ble han funnet myrdet i sitt hjem i New York.

Diskografi

Med Elf 
 1972 Elf
 1974 Carolina County Ball
 1975 Trying to Burn the Sun
 1978 The Gargantuan (samlealbum)
 1991 The Elf Albums

Med Rainbow 
 1975 Ritchie Blackmore's Rainbow

Med Bible Black 
 1980 Ground Zero
 1981 Thrasher

Referanser 

Trommeslagere fra USA
Rainbow-medlemmer
Personer fra Tompkins County i New York
Anke Behmer

Anke Behmer (født Anke Vater, 5. juni 1961 i Stavenhagen, Mecklenburg-Vorpommern) er en tidligere østtysk friidrettsutøver, som hovedsakelig konkurrerte i sjukamp. Bestenoteringen hennes på 6858 poeng er fra OL 1988 i Seoul (13,20 s – 1,83 m- 14,20 m – 23,10 s – 6,68 m – 44,54 m – 2:04,20 min), hvor hun fikk bronsemedalje.

Eksterne lenker 
 

Tyske mangekjempere
Olympiske bronsemedaljevinnere for Øst-Tyskland
Medaljevinnere under Sommer-OL 1988
Deltakere for Øst-Tyskland under Sommer-OL 1988
Friidrettsutøvere under Sommer-OL 1988
Europamestere i friidrett
Deltakere for Øst-Tyskland under VM i friidrett 1983
Fødsler i 1961
Deltakere for Øst-Tyskland under EM i friidrett 1986
Gao Jian

Gao Jian (født i Shanghai) er en kinesisk diplomat. Hun var fra  2007 til 2009 Folkerepublikken Kinas ambassadør i Norge og deretter ambassadør til Ungarn (2009-2012). 

Før Gao mottok utnevnelsen til Oslo-ambassadør, var hun tredjesekretær ved Kinas ambassade i Burma 1983–85, tilsvarende stilling ved ambassaden i Laos 1987–89, ansatt i Nord-Amerika-avdelingen i kinesisk UD 1989–95, og kanselliråd ved ambassaden i Washington, DC fra 1995 til 1999. Deretter hadde hun ulike lederstillinger i kinesisk UD i Beijing inntil hun ble utnevnt til sin første ambassadørpost i Oslo fra 2007. Etter to år ble hun ambassadør i Ungarn, frem til 2012.

Eksterne lenker
  Nettavisen 10.april 2008 – ambassadør Gao Jian advarer Norge mot boikott av Beijing-OL.

Kinesiske ambassadører
Personer fra Shanghai
Ambassadører til Norge
Ambassadører til Ungarn
Aksjon mot Atomkraft

Aksjon mot Atomkraft (AMA) er en norsk organisasjon som ble stiftet i 1974. Den var spesielt aktiv i midten av 1970-årene og frem til ca. 1978, da det var planer om å bygge kjernekraftverk i Norge. Aksjon mot Atomkraft oppstod i osloområdet etter at Norges vassdrags- og energidirektorat (NVE) hadde presentert sine planer om lokalisering av atomkraftverk i 1973. De fleste aktuelle lokaliseringsstedene fikk sine lokallag, og AMA med Karl Georg Høyer i spissen ble etter hvert ledende i kampen mot innføring av kjernekraftanlegg i Norge. Da planene om innføring av kjernekraft ble foreløpig forlatt i 1978, ble AMA mindre synlig, men organisasjonen ble ikke formelt nedlagt.

Kilder 
AMA på Store norske leksikon

Norske organisasjoner
Kjerneenergi
Moshé Feldenkrais

Moshé Pinchas Feldenkrais (født 6. mai 1904, død 1. juli 1984) var en israelsk fysiker og grunnlegger av Feldenkraismetoden, en metode utformet for å forbedre menneskers evner til å fungere ved å øke sin selvinnsikt gjennom bevegelse. Han ble født i Russland, men familien utvandret til området som i dag utgjør Israel da han var 13 år gammel.

Referanser

Eksterne lenker 
 Om Feldenkraismetoden fra Nasjonalt informasjonssenter for alternativ behandling (NIFAB)

Personer innen alternativ behandling
Israelske fysikere
Gary Hall jr.

Gary Wayne Hall jr. (født 26. september 1974 i Cincinnati, Ohio) er en amerikansk svømmer. Han deltok på det amerikanske olympiske svømmelandslaget under sommer-OL i 1996, 2000 og 2004. Han har blant annet vunnet fem gull-, tre sølv- og to bronsemedaljer i OL, samt to gull- og tre sølvmedaljer i VM.

Eksterne lenker 
 

Svømmere fra USA
Olympiske mestere for USA
Olympiske sølvmedaljevinnere for USA
Olympiske bronsemedaljevinnere for USA
Medaljevinnere under Sommer-OL 1996
Deltakere for USA under Sommer-OL 1996
Svømmere under Sommer-OL 1996
Medaljevinnere under Sommer-OL 2000
Deltakere for USA under Sommer-OL 2000
Svømmere under Sommer-OL 2000
Medaljevinnere under Sommer-OL 2004
Deltakere for USA under Sommer-OL 2004
Svømmere under Sommer-OL 2004
Årets svømmere i USA
Tidligere verdensrekordholdere i svømming
Personer fra Cincinnati
Olympiske medaljevinnere i svømming
Deltakere for USA under VM i svømmesport 1994
Deltakere for USA under VM i svømmesport 1998
Svømmere under Panamerikanske leker 1995
Deltakere for USA under Panamerikanske leker 1995
Venstres Hus

Venstres Hus, populært kalt «Keiva», holder til i Møllergata 16 i Oslo, og inneholder blant annet kontorer for partiet Venstre, samt kafé og restaurant. Dagens bygning stod ferdig i 1954, og erstattet en tidligere bygård oppført i 1863. Venstre har holdt til i Møllergata 16 siden 1920. I tillegg har blant annet Norsk Kvinnesaksforening og Likestillingsombudet på ulike tidspunkter holdt til på adressen.

Husets historie 

Den opprinnelige bygården var fra 1863, og var tegnet av arkitekt Georg Andreas Bull. I 1897 hadde blant annet Norsk Kvinnesaksforening sitt kontor der.

Selskapet Venstres Hus ble startet på denne adressen i mai 1920, og har siden vært samlingssted for partiet Venstre. Huset ble sprengt under en sabotasjeaksjon mot Borgervaktkontoret 26. desember 1944. Nåværende bygning ble tegnet av arkitekt Knut Knutsen og ble innviet i 1954.

Møtelokalene har gjennom årene i tillegg til partiets egen virksomhet vært leid ut til ulike arrangementer. Salen, med scene, ble fra 1960-årene brukt både til konserter og diskotek. Fra 16. mai 1967 og året ut holdt showsenteret Poppy Club til på Venstres Hus med klubbkvelder to ganger i uka. Forbundet av 1948 hadde diskotek der 2 kvelder i uka,og man måtte kjenne et medlem for å komme inn. Likestillingsombudet hadde fra etableringen kontorer i Venstres Hus; det første likestillingsombudet var Eva Kolstad som også var tidligere leder i både Venstre og Norsk Kvinnesaksforening som på ulike tidspunkter hadde holdt til på adressen. I 2018 ble det satt opp et blått skilt om Eva Kolstad ved hovedinngangen.

Venstres Hus var heleid av partiet Venstre inntil partiet havnet i en gjeldssituasjon etter den mislykkede valgkampen i 1989. Eiendommen ble i 1994 overført til Stiftelsen Venstres Hus, som driver eiendomsselskapet Venstres Hus AS.

Virksomhet 
Venstres Hus AS driver i bransjene «Utleie av egen fast eiendom» og «Eiendomsforvaltning» og ble registrert som aksjeselskap i Brønnøysundregistrene i februar 1989. Selskapet er heleid av Stiftelsen Venstres Hus.

Venstres Hovedorganisasjon (VHO), Unge Venstre og Oslo Venstre disponerer sammen kontorer og møtelokaler i bygningens 2. etasje. Kontorene i etasjene over er utleid til en rekke offentlige etater, blant annet Statens Byggtekniske Etat og Det kriminalitetsforebyggende råd (KRÅD). I 1. etasje holder Sanias Frisør og restauranten og kafeen Kjøkken og Bar til, mens M16 Bingo har lokaler i underetasjen.

Ledelse 
Venstres Hus AS har registrert to ansatte. Bedriftens ledelse består i 2009 av daglig leder Nils Gunnar Dietz og styreformann Helge Reidar Strøm. Johannes Sørhaug er registrert som styreleder i Stiftelsen Venstres Hus.

Referanser

Eksterne lenker 
 
  Teigens Fotoateliers bilder av Venstres hus.
 

Oslos historie
Byggverk i Oslo
Etableringer i 1920
Byggverk fullført i 1863
Byggverk fullført i 1954
Kulturminner i bydel St. Hanshaugen
Møllergata (Oslo)
Matt Grevers

Matthew Grevers (født 26. mars 1985 i Lake Forest, Illinois) er en amerikansk svømmer. Han er mest kjent for sin sølvmedalje på 100 m rygg, samt at han var med på å vinne gull på 4x100 m fri og 4x100 m medley for USA under Sommer-OL 2008 i Beijing.

Eksterne lenker 
 

Svømmere fra USA
Olympiske mestere for USA
Verdensmestere i svømmesport for USA
Olympiske sølvmedaljevinnere for USA
Medaljevinnere under Sommer-OL 2008
Deltakere for USA under Sommer-OL 2008
Svømmere under Sommer-OL 2008
Medaljevinnere under Sommer-OL 2012
Deltakere for USA under Sommer-OL 2012
Svømmere under Sommer-OL 2012
Personer fra Lake Forest i Illinois
Fødsler i 1985
Deltakere for USA under Kortbane-VM i svømming 2018
Deltakere for USA under Kortbane-VM i svømming 2014
Deltakere for USA under VM i svømmesport 2015
Olympiske medaljevinnere i svømming
Arctic View

Arctic View er et utkikkspunkt og serveringssted ytterst på Havøya i Måsøy kommune i Vest-Finnmark. Stedet ligger 5 km nordvest fra Havøysund. På vei til Arctic View kjører man gjennom vindmølleparken som ble bygget av Norsk Hydro. Her på kanten av Barentshavet har man utsikt over hele Vest-Finnmark, og det er et yndet utkikkspunkt for midnattssola.

Anlegget eies av Måsøy kommune, og er et prosjekt i samarbeid mellom Måsøy kommune, Arctic Wind, Repvåg Kraftlag og NCC.

Byggverk i Måsøy
Turisme i Troms og Finnmark
Alexa Chung

Alexa Chung (født 5. november 1983 i Privett i Hampshire) er en engelsk programleder og tidligere modell samt medvirkende redaktør til den britiske utgaven av Vogue. Siden juni 2009 har hun hatt sitt eget show som heter It's On with Alexa Chung, som går på MTV.

Tidlige liv 
Alexa Chung ble født den 5. november 1983 i Privett i Hampshire i England som datter av Gillian og Phillip Chung. Hennes far var en kinesisk grafisk designer, og hennes mor var av engelsk opphav. Chung gikk på videregående skole ved den lokale Perins School og deretter  «sixth form» ved Peter Symonds College i Winchester. Hun fikk plass på King's College London for å studere engelsk, men ble oppdaget av et modellbyrå før hun startet der.

Referanser

Eksterne lenker 
 
 
 

Engelske programledere
Engelske modeller
Personer fra Hampshire
Sporcle

Sporcle er en internettside med quizer som ble lansert i juli 2007, hvor man innenfor en satt tidsfrist må fylle inn alle boksene i et gitt tema, f.eks. Verdens land eller amerikanske presidenter. Ifølge grunnleggeren av Sporcle, Matt Ramme, er ordet Sporcle inspirert av ordet "oracle" (orakel).

Siden ble laget fordi Matt Ramme var veldig interessert i å lære mer, men fant ingen side som møtte interessen hans.

Til tross for Rammes ønske om at siden ville møte eldre brukeres behov, har siden blitt særlig populær blant studenter, og mange av dem har innrømmet at de sjekker siden ofte for å se om det har kommet nye quizer.

Referanser

Eksterne lenker
 

Nettsteder
Randers FC

Randers FC er en dansk fotballklubb som spiller i Superligaen. Klubben ble stiftet i 2003, da seks lokale fotballklubber slo seg sammen.

Klubben kommer fra byen Randers, og spiller sine hjemmekamper på Cepheus Park Randers. Klubben rykket opp til Superligaen i 2012 og oppnådde sin beste plassering i øverste divisjon noensinne med en tredjeplass i 2012/13-sesongen.

Det sportslige høydepunktet er seieren i Landspokalturneringen i mai 2006, hvor  ble beseiret i finalen. Seieren sikret klubben en plass i UEFA-cupen påfølgende år. I 2009 spilte klubben europeisk fotball igjen, etter at klubben vant Fair Play-prisen i Danmark.

Klubbens offisielle supporterklubb er Randers FC Support.

Historie

Randers Freja 
I 1898 ble Randers Sportsklub Freja stiftet. Klubben hadde flere sesonger i toppen av dansk fotball, og første gang i den øverste divisjonen var i 1970. Tre ganger deltok Randers Freja i en finale i Landspokalturneringen, og har vunnet samtlige – i 1967, 1968, og 1973.

På 80- og 90-tallet var klubben i sterk sportslig ubalanse, og hadde kun små opphold i den øverste ligaen som endte med nedrykk.

På initiativ av blant annet det lokale næringslivet slo Randers Freja seg sammen med Dronningborg Boldklub, Kristrup Boldklub, Vorup Frederiksberg Boldklub, Hornbæk Sports Forening og Randers KFUM , og stiftet den 1. januar 2003 den nye klubben Randers FC.

Den nye klubben overtok Frejas plass i 1. divisjon det første året.

Randers FC 
Under den nye klubbens første sesong i 2002/03, ble klubben nummer fire i 1. divisjon.

Sesongen 2003/04 ble derimot en stor sesong for klubben. Andreplass og 66 poeng sikret klubben opprykk til Superligaen og Randers var nok en gang representert i landets øverste divisjon. Oppholdet i toppdivisjonen ble i første omgang kun én sesong, da klubben endte på 12.-plass i 2004/05 med 24 poeng og rykket dermed ned til 1. divisjon.

I juni 2006 rykket klubben opp igjen etter at de nok en gang avsluttet sesongen på andreplass i 1. division. Mai 2006 vant Randers FC Landspokalturneringen ved å slå Esbjerg i finalen. Seieren førte til plass i UEFA-cupen, hvor klubben slo ut IA Akranes fra Island og FBK Kaunas fra Litauen i kvalifiseringsrundene. I tredje kvalifiseringsrunde ble det derimot nederlag mot Fenerbahce fra Tyrkia.

Sesongen 2008/09 avsluttet de serien på en femteplass. Klubbens spiss, Marc Nyggard, ble ligaens toppscorer sammen med Morten Nordstrand, etter at han puttet 16 mål. Denne sesongen førte også til at klubben fikk plass i kvalifiseringen til Europaligaen, hvor de nok en gang røk ut i tredje kvalifiseringsrunde mot Hamburger SV fra Tyskland.

Spillerstall 
Oppdatert 4. april 2022.

Utlånte spillere

Referanser

Eksterne lenker 
 
 Randers FC – offisiell side

Fotballag i Danmark
Sport i Randers
Fotballag etablert i 2003
2003 i Danmark
VM i friidrett 2009 – 100 meter kvinner

Øvelsen 100 meter kvinner ved VM i friidrett 2009 ble avholdt på  Olympiastadion i Berlin den 16. august og 17. august.

Medaljevinner

Rekorder

Kvalifikasjonskrav

Program

Resultater

Forsøksheat

Resultatene var som følger:

Kvartfinaler
De tre første i hvert heat (Q) og de fire beste tidene (q) videre til semifinalen.

Semifinaler
De fire første i hver semifinale (Q) direkte til finalen.

Semifinale 1

Semifinale 2

Finale

Referanser 

100 k
100 meter under VM i friidrett
Escape from New York

Escape from New York er en amerikansk dystopisk actionthriller og sciencefictionfilm fra 1981 regissert av John Carpenter. Carpenter var også ansvarlig for manus og filmens musikk. Hovedrollen spilles av Kurt Russell, mens sentrale biroller spilles av Lee Van Cleef, Ernest Borgnine og Donald Pleasence. 

Escape from New York ble en publikumssuksess i USA og ble også forholdsvis godt mottatt av filmanmelderne. Den har i ettertid oppnådd en viss kultfilm-status.

Filmen ble i 1996 etterfulgt av Escape from L.A. (også denne med Kurt Russell i hovedrollen). Denne ble imidlertid dårlig mottatt av både publikum og kritikere og derfor ble planene om en tredje film (Escape from Earth) skrinlagt.

Handling 
Filmens handling er lagt til fremtidens New York City, som i dette tilfellet er året 1997. Byens fornemste bydel, Manhattan, er blitt gjort om til et høysikkerhetsfengsel uten internvakter, og er derfor avsperret og bevoktet utenfra. Ingen slipper inn og ingen slipper ut. Men da presidentens fly styrter i dette området, må myndighetene sende inn noen for å redde ham levende ut. Dette oppdraget går noe ufrivillig til den hardbarkede eks-soldaten og antihelten "Snake" Plissken.

Om filmen 
Det meste av filmen ble innspilt på ulike steder i Missouri, California, og New York City.

Anmelderne og publikum 
Filmen ble jevnt over godt mottatt av anmelderne og har fått 81% på Rotten Tomatoes. Den ble også en publikumssuksess og innbrakte $25,2 millioner på amerikanske kinoer alene. Det kan også nevnes at den innbrakte over $10 millioner i Vest-Tyskland og over 1$ million i Sverige.

Priser og nominasjoner 
Filmen ble nominert til fire Saturn Awards, blant annet beste sciencefictionfilm og beste regi (John Carpenter).

I Norge 
Filmen gikk på norske kinoer under tittelen New York 1997. Den ble lansert på video i 1983/84 av IN Video under tittelen Flukten fra New York. Den ble senere lansert under originaltittelen.

VGs anmelder gav den terningkast to og brukte ord som «Forvirrende fremtidsvisjon». Nettstedet CINERAMA gav den terningkast seks i 2005. Anmelderen skrev følgende: «Denne filmen er og blir en actionklassiker, og den inspirerte en mengde lignende filmer på 80-tallet, men ingen kommer opp mot originalen, ei heller oppfølgeren fra 1996».

I rollene 
 Kurt Russell ...       Snake Plissken
 Lee Van Cleef ...      Police Force Commissioner Bob Hauk 
 Ernest Borgnine ...    Cabbie 
 Donald Pleasence ...   USAs president 
 Isaac Hayes ...        The Duke
 Harry Dean Stanton ... Harold 'Brain' Helman  
 Adrienne Barbeau ...   Maggie 
 Tom Atkins ...         Rehme  
 Frank Doubleday ...    Romero 
 John Strobel ...       Cronenberg
 Charles Cyphers ...  Secretary of State

Referanser

Eksterne lenker 
 
 Escape from New York at Official John Carpenter's Website

Science fiction-filmer fra USA
Postapokalyptiske filmer
Actionthrillere fra USA
Filmer fra 1981
Engelskspråklige filmer
Filmer lagt til New York
Dystopiske filmer
Laila Thorsen

Laila Thorsen (født 26. juni 1967) er en norsk politiker fra Haugesund i Rogaland og representerer Arbeiderpartiet. Thorsen var leder i Haugesund Arbeiderparti og politisk nestleder i Rogaland Arbeiderparti. Hun var også medlem av Arbeiderpartiets landsstyre. Hun var første vara til Stortinget for Arbeiderpartiet i perioden 2009-2013. Hun har vært fast medlem av Haugesund bystyre. Styremedlem i Helse Fonna fra 2005-2012. Hun ble valgt og er fylkespolitiker i Rogaland for perioden 2011-2015. 

Laila Thorsen arbeider i NAV, og er avdelingsdirektør i NAV Hordaland, tidligere Trygdesjef i Sveio i Hordaland og NAV leder i Vindafjord kommune. Hun har vært yrkesaktiv og var tidligere aktiv i fagbevegelsen siden 1986.

Eksterne lenker 
 
 TV2 – presentasjon av kandidaten.
 Arbeiderpartiet – Laila Thorsens tale og innlegg til landsmøtet, april 2009.
 Vindafjord kommune - presentasjon av NAV-kontoret, bilde av Laila Thorsen.

Lokalpolitikere i Haugesund
Ap-politikere i Rogaland
Personer fra Haugesund kommune
Torstein Tvedt Solberg

Torstein Tvedt Solberg (født 2. mars 1985 i Stavanger) er en norsk politiker (Ap). 

Tvedt Solberg var elev ved Stavanger katedralskole.   Fra 2013 er han innvalgt på Stortinget fra Rogaland. Fra 2009 til 2013 var han vararepresentant.

Solberg satt i bystyret i Stavanger fra 2003 til 2011, de fire siste årene som medlem av formannskapet og nestleder i kommunalstyret for miljø og utbygging.

Han var fra 19. september 2012 til 7. juni 2013 politisk rådgiver for næringsminister Trond Giske.

Politiske verv
Internasjonal rådgiver for AUF (2007- 2009)
Fylkesekretær for AUF i Rogaland (2005–2006)
Leder for AUF i Rogaland (...)

Stortingskomitéer 
 2021–2025 Medlem av Familie- og kulturkomiteen
 2017–2021 Medlem av Utdannings- og forskningskomiteen (2. nestleder fra 2019)
 2013–2017 Medlem av Finanskomiteen

Referanser

Eksterne lenker 
 
 
  Stavanger Aftenblad – «Solheim roser Rogalands planer om vindmøller», 9. juli 2009.

Stortingsrepresentanter fra Ap
Stortingsrepresentanter for Rogaland
Stortingsrepresentanter 2013–2017
Lokalpolitikere i Stavanger
Ap-politikere i Rogaland
Politiske rådgivere fra Arbeiderpartiet
Tillitsvalgte i AUF
Personer fra Stavanger kommune
Stortingsrepresentanter 2017–2021
Stortingsrepresentanter 2021–2025
DinSlekt.no

dinSlekt.no er et gratis, web-basert slektsforskningsprogram, utviklet i PHP med en MySQL-database som lagrer dataene. Programmet er originalt norsk, men er også oversatt til engelsk, dansk og svensk. GEDCOM er støttet for import og eksport av slektsdata.

Programmet fungerer som en online tjeneste hvor alt må gjøres gjennom en nettleser. Man må registrere seg med en brukerkonto, og man kan da opprette et slektstre, og ev. velge å dele dette med andre brukere. Tjenesten har støtte for kilder, mediefiler, anekdoter, stedsdefinisjoner ved hjelp av Google Maps og publisering av slektstrær på Internett.

Eksterne lenker
 dinSlekt.no
 yourOnlineRoots.com – den engelske versjonen
 dinSlægt.dk – den danske versjonen
 dinSläkt.se – den svenske versjonen

Slektsforskningsprogrammer
Domkirken i Reykjavík

Domkirken i Reykjavík (isl: Dómkirkjan) ligger i gamlebyen i sentrum av den islandske hovedstaden. Den ble bygget i 1787 og er sete for den lutherske biskopen på Island. I 1847 ble katedralen gjenreist, og inneholder bl.a. en døpefont lagd og donert av billedhuggeren Bertel Thorvaldsen til hans islandske fars land.

Eksterne lenker 
 

Kirker på Island
Reykjavík
Religiøse byggverk fra 1787
1780-årene på Island
Kehl

Kehl er en tysk by ved siden av Rhinen og den fransk-tyske grensen i delstaten Baden-Württemberg. I 2007 hadde Kehl 34 747 innbyggere. Byens ligger i umiddelbar nærhet til Strasbourg i Frankrike, og bybusser i Strasbourg har linjer til Kehl. I 2009 ble NATO-toppmøtet holdt i Kehl og Strasbourg.

Bilder

Referanser

Eksterne lenker 
 

Byer i Baden-Württemberg
Byer ved Rhinen
Bosetninger første gang omtalt i 1038
Mark Foster

Mark Andrew Foster (født 12. mai 1970 i Billericay, Essex, England) er en britisk svømmer, med butterfly og fri som sine spesialiteter. I sin karriere har han vunnet seks VM-gull, fire sølv og tre bronse. Han har også elleve EM-gull, seks sølv og ti bronsemedaljer, hvorav tre av bronsemedaljene er fra langbanemesterskap.

Eksterne lenker 
 

Personer fra distriktet Basildon
Britiske svømmere
Verdensmestere i svømmesport for Storbritannia
VM-sølvmedaljevinnere i svømmesport for Storbritannia
VM-bronsemedaljevinnere i svømmesport for Storbritannia
Europamestere i svømmesport for Storbritannia
EM-sølvmedaljevinnere i svømmesport for Storbritannia
EM-bronsemedaljevinnere i svømmesport for Storbritannia
Gullmedaljevinnere under samveldelekene for England
Tidligere verdensrekordholdere i svømming
Deltakere for England under Samveldelekene 1986
Svømmere under Samveldelekene 1986
Svømmere under Sommer-OL 1988
Deltakere for Storbritannia under Sommer-OL 1988
Deltakere for England under Samveldelekene 1990
Svømmere under Samveldelekene 1990
Svømmere under Sommer-OL 1992
Deltakere for Storbritannia under Sommer-OL 1992
Deltakere for England under Samveldelekene 1994
Svømmere under Samveldelekene 1994
Deltakere for Storbritannia under EM i svømmesport 1995
Svømmere under Sommer-OL 1996
Deltakere for Storbritannia under Sommer-OL 1996
Deltakere for Storbritannia under EM i svømmesport 1997
Deltakere for England under Samveldelekene 1998
Svømmere under Samveldelekene 1998
Deltakere for Storbritannia under EM i svømmesport 1999
Svømmere under Sommer-OL 2000
Deltakere for Storbritannia under Sommer-OL 2000
Deltakere for England under Samveldelekene 2002
Svømmere under Samveldelekene 2002
Deltakere for Storbritannia under Kortbane-VM i svømming 2004
Svømmere under Sommer-OL 2008
Deltakere for Storbritannia under Sommer-OL 2008
Deltakere for Storbritannia under Kortbane-EM i svømming 1992
Deltakere for Storbritannia under Kortbane-EM i svømming 1996
Deltakere for Storbritannia under Kortbane-EM i svømming 1998
Deltakere for Storbritannia under Kortbane-EM i svømming 1999
Deltakere for Storbritannia under Kortbane-EM i svømming 2000
Deltakere for Storbritannia under Kortbane-EM i svømming 2001
Deltakere for Storbritannia under Kortbane-EM i svømming 2003
Deltakere for Storbritannia under Kortbane-EM i svømming 2004
Deltakere for Storbritannia under Kortbane-EM i svømming 2005